Návrh Rozhodnutie Spoločného Výboru EHP ktorým sa mení a dopĺňa príloha XI (Telekomunikačné služby) k Dohode o EHP - Návrh spoločného stanoviska Komisie /* SEK/2005/0646 v konečnom znení */





[pic] | KOMISIA EURÓPSKYCH SPOLOČENSTIEV | Brusel, 19.5.2005 SEK(2005) 646 v konečnom znení Návrh ROZHODNUTIE SPOLOČNÉHO VÝBORU EHP ktorým sa mení a dopĺňa príloha XI (Telekomunikačné služby) k Dohode o EHP - Návrh spoločného stanoviska Komisie - (predložený Komisiou) ODÔVODNENIE 1. S cieľom zabezpečiť potrebnú právnu istotu a homogénnosť má Spoločný výbor EHP začleniť všetky príslušné právne predpisy Spoločenstva do Dohody o EHP čo najskôr po ich prijatí. 2. Spoločný výbor EHP by preto mal zmeniť a doplniť prílohu XI (Telekomunikačné služby) Dohody o EHP prijatím pripojeného návrhu rozhodnutia, ktorý sa týka: - 32004 R 0460 : Nariadenie Európskeho parlamentu a Rady (ES) č. 460/2004 z 10. marca 2004 o zriadení Európskej agentúry pre bezpečnosť sietí a informácií (Ú. v. EÚ L 77, 13. marca 2004, s. 1) 3. Návrh rozhodnutia Spoločného výboru EHP ustanovuje rámec účasti štátov EZVO, ktoré sú členmi EHP, v Európskej agentúre pre bezpečnosť sietí a informácií, najmä ustanovenia o finančnom príspevku týchto štátov EZVO, ktoré sú členmi EHP, ako aj podmienky ich účasti v správnej rade ustanovenej týmto nariadením, t. j. plnú účasť s výnimkou práva hlasovať. 4. Článok 1 ods. 3 písm. a) nariadenia Rady (ES) č. 2894/94 o opatreniach na implementáciu Dohody o EHP predpokladá, že Rada ustanoví stanovisko Spoločenstva pre rozhodnutia, ktorými sa právne predpisy Spoločenstva rozširujú o podstatné zmeny. 5. Návrh rozhodnutia Spoločného výboru EHP sa predkladá na schválenie Radou. Následne Komisia pri najbližšej možnej príležitosti predloží stanovisko Spoločenstva v rámci Spoločného výboru EHP. Návrh ROZHODNUTIE SPOLOČNÉHO VÝBORU EHP ktorým sa mení a dopĺňa príloha XI (Telekomunikačné služby) k Dohode o EHP SPOLOČNÝ VÝBOR EHP, so zreteľom na Dohodu o Európskom hospodárskom priestore, zmenenú a doplnenú protokolom, ktorým sa upravuje Dohoda o Európskom hospodárskom priestore, ďalej len „dohoda“, najmä na jej článok 98, keďže: (1) Príloha XI k dohode bola zmenená a doplnená rozhodnutím Spoločného výboru EHP č. …/... z ... [1]. (2) Cieľom nariadenia Európskeho parlamentu a Rady (ES) č. 460/2004 z 10. marca 2004 o zriadení Európskej agentúry pre bezpečnosť sietí a informácií[2] je zvýšiť schopnosť Spoločenstva, členských štátov a v dôsledku toho podnikateľskej komunity predchádzať problémom bezpečnosti sietí a informácií, riešiť ich a reagovať na ne. (3) Činnosť Európskej agentúry pre bezpečnosť sietí a informácií môže ovplyvniť problémy bezpečnosti sietí a informácií v rámci Európskeho hospodárskeho priestoru. (4) Nariadenie (ES) č. 460/2004 sa preto má začleniť do dohody s cieľom umožniť plnú účasť štátov EZVO v Európskej agentúre pre bezpečnosť sietí a informácií, ROZHODLA TAKTO: Článok 1 Príloha XI k dohode sa mení a dopĺňa tak, ako je uvedené v prílohe k tomuto rozhodnutiu. Článok 2 Znenia nariadenia (ES) č. 460/2004 v islandskom a nórskom jazyku, ktoré budú uverejnené v doplnku EHP k Úradnému vestníku Európskej únie , sú autentické. Článok 3 Toto rozhodnutie nadobúda účinnosť […] za predpokladu, že Spoločnému výboru EHP budú do tohto dátumu zaslané všetky oznámenia podľa článku 103 ods. 1 dohody*. Článok 4 Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie . V Bruseli Za Spoločný výbor EHP predseda tajomníci Spoločného výboru EHP PRÍLOHA k rozhodnutiu Spoločného výboru EHP č. […] Za bod 5cn (rozhodnutie Komisie 2003/548/ES) prílohy XI k dohode sa dopĺňa toto: „5co. 32004 R 0460 : Nariadenie Európskeho parlamentu a Rady (ES) č. 460/2004 z 10. marca 2004 o zriadení Európskej agentúry pre bezpečnosť sietí a informácií (Ú. v. EÚ L 77, 13.3.2004, s. 1). Znenie nariadenia sa na účely tejto dohody upravuje takto: a) Pokiaľ nie je ďalej stanovené inak a bez ohľadu na ustanovenia protokolu 1 k dohode, výrazom „členský() štát(y)“ a inými výrazmi, ktoré odkazujú na jeho(ich) verejné subjekty uvedené v nariadení, sa rozumejú, okrem významu v nariadení, aj štáty EZVO a ich verejné subjekty. Uplatňuje sa odsek 11 protokolu 1. b) Pokiaľ ide o štáty EZVO a tam, kde je to vhodné, agentúra pomáha Dozornému úradu EZVO alebo prípadne stálemu výboru vo vykonávaní ich príslušných úloh. c) V článku 6 sa dopĺňa tento odsek: „11. Štáty EZVO sa plne zúčastňujú na činnosti správnej rady a majú v nej rovnaké práva a povinnosti ako členské štáty EÚ, s výnimkou práva hlasovať.“ d) V článku 14 sa dopĺňa toto: „4. Nariadenie Európskeho parlamentu a Rady (ES) č. 1049/2001 z 30. mája 2001 o prístupe verejnosti k dokumentom Európskeho parlamentu, Rady a Komisie sa, na účely uplatňovania tohto nariadenia, vzťahuje aj na všetky dokumenty agentúry týkajúce sa štátov EZVO.“ e) V článku 15 sa dopĺňa tento odsek: „12. Štáty EZVO sa podieľajú na finančnom príspevku Spoločenstva uvedenom v odseku 1. Na tento účel sa postupy ustanovené v článku 82 ods. 1 písm. a) a protokole 32 k dohode uplatňujú mutatis mutandis .“ f) V článku 19 sa dopĺňa tento odsek: „3. Odchylne od článku 12 ods. 2 písm. a) Podmienok zamestnávania ostatných zamestnancov Európskych spoločenstiev, štátni príslušníci štátov EZVO, ktorí požívajú plné občianske práva, môžu byť výkonným riaditeľom agentúry zamestnaní na základe zmluvy.“ g) V článku 20 sa dopĺňa tento odsek: „2. Štáty EZVO uplatňujú na agentúru a jej zamestnancov Protokol o výsadách a imunitách Európskych spoločenstiev a uplatniteľné pravidlá prijaté podľa tohto protokolu.“ “ [1] Ú. v. EÚ C , , s. ... [2] Ú. v. EÚ L 77, 13.3.2004, s. 1. * [Nie sú uvedené žiadne ústavné požiadavky.] [Sú uvedené ústavné požiadavky.]